Βιντεοπαιχνίδια στην Ελλάδα

Λόγω μικρού πληθυσμού, η Ελλάδα αντιπροσωπεύει ένα μικρό κλάσμα της παγκόσμιας αγοράς των βιντεοπαιχνιδιών, όντας 50η στον κατάλογο 100 χωρών όσον αφορά την κατανάλωση των ψηφιακών προϊόντων. Η χώρα έχει αγνοήσει για πολύ καιρό την προοπτική δημιουργίας μιας βιομηχανίας βιντεοπαιχνιδιών (και μάλιστα έχει προσπαθήσει να απαγορεύσει τα ηλεκτρονικά παιχνίδια σε δημόσιους χώρους με τον αμφιλεγόμενο νόμο 3037/2002), ανταυτού εστίασε στις λιανικές πωλήσεις των βιντεοπαιχνιδιών. Υπό το φως των πρόσφατων δράσεων για την ενθάρρυνση της παραγωγής και διανομής ψηφιακών παιχνιδιών, η αναδυόμενη αλλά σε μεγάλο βαθμό κατακερματισμένη βιομηχανία παιχνιδιών αποτελείται σήμερα από πάνω από 25 ενεργά στούντιο ανάπτυξης βιντεοπαιχνιδιών και αρκετούς ανεξάρτητους δημιουργούς.

 Με πληθυσμό κοντά στα 11 εκατομμύρια άτομα, η Ελλάδα είναι μια μικρή αγορά για τον τομέα των βιντεοπαιχνιδιών. Η ελληνική αγορά βιντεοπαιχνιδιών είχε κέρδη 112 εκατομμυρίων δολαρίων το 2017, ενώ οι προβλέψεις για τα κέρδη της αγοράς των κονσολών βιντεοπαιχνιδιών στην Ελλάδα εκτιμώνται στα 89 εκατομμύρια δολάρια για το 2020 (83η στον κόσμο). Τα βιντεοπαιχνίδια για κινητά έχουν μικρό κοινό στην Ελλάδα, περίπου 1.1 εκατομμύρια ενεργούς χρήστες (το 41% των χρηστών διαδικτύου στην Ελλάδα). Αυτός ο υποτομέας της αγοράς των βιντεοπαιχνιδιών στην Ελλάδα έχει κέρδη περίπου 40 εκατομμυρίων δολαρίων το 2020. Η CD Media, με έδρα την Αθήνα, είναι ο κορυφαίος διανομέας διαδραστικού λογισμικού ψυχαγωγίας στη Νοτιοανατολική Ευρώπη, καθώς και ο τοπικός και περιφερειακός εκπρόσωπος της Nintendo Ευρώπης για την Ελλάδα και τα Βαλκάνια από το 2016. Η Ελλάδα χαρακτηρίζεται από μια μικρή και σε μεγάλο βαθμό κατακερματισμένη αγορά βιντεοπαιχνιδιών, αποτελούμενη κυρίως από ανεξάρτητες μικροεπιχειρήσεις και μεμονωμένους προγραμματιστές. Χαρακτηριστικό του τοπίου είναι το γεγονός ότι το 2013, εργάζονταν κατά εκτίμηση 120 άτομα στην βιομηχανία των βιντεοπαιχνιδιών σε 11 εγγεγραμμένες εταιρείες. Ως αποτέλεσμα, πολλοί προγραμματιστές, καλλιτέχνες, προγραμματιστές και σχεδιαστές εγκαταλείπουν τη χώρα αναζητώντας καλύτερες ευκαιρίες απασχόλησης στην Κύπρο, το Ηνωμένο Βασίλειο και τις Ηνωμένες Πολιτείες.Ο σημαντικότερος ανασταλτικός παράγοντας υπονομεύει την ανάπτυξη της ελληνικής βιομηχανίας βιντεοπαιχνιδιών είναι η έλλειψη χρηματοδότησης,, καθώς οι επενδυτές αποφεύγουν να επενδύσουν στην ανάπτυξη βιντεοπαιχνιδιών λόγω της ελληνικής οικονομικής κρίσης. Το 2019 η ελληνική κυβέρνηση θέσπισε κίνητρα για την παραγωγή βιντεοπαιχνιδιών. Αυτά περιλαμβάνουν μια ταμειακή έκπτωση 35% και μια έκπτωση 30% για οπτικοακουστικές παραγωγές. Aventurine (δεν υφίσταται πλέον), δημιουργός του μαζικού διαδικτυακού παιχνιδιού πολλαπλών ρόλων Darkfall. Icehole Games, δημιουργός των World Basketball Manager και 1821: The Struggle for Freedom. InterAction Studios, δημιουργός της σειράς Chicken Invaders. Total Eclipse Games, δημιουργοί της σειράς βιντεοπαιχνιδιών περιπέτειας The Clockwork Man. Tenebra Studios, ανεξάρτητη τηλεοπτική εταιρεία ανάπτυξης παιχνιδιών. Συνεργάζεται με τη Sony και έχει μεταφράσει τα Uncharted 2: Among Thieves, Uncharted 3: Drake's Deception και God of War III στα ελληνικά. Onskull Games, studio παραγωγής και ανάπτυξης βιντεοπαιχνιδιών. Δημιουργοί του Escape First και Unsafe. Dragonis Games & Marketistas, studio παραγωγής και ανάπτυξης των The Shore, The Shore VR, Eresys και Necrophosis. Chicken Invaders από την InterAction Studios, μια από τις μακροβιότερες σειρές βιντεοπαιχνιδιών (κυκλοφόρησε το 1999), με κοινό σε όλο το κόσμο. Conspiracies από την Anima Interactive, ένα από τα πρώτα βιντεοπαιχνίδια περιπέτειας που αναπτύχθηκε στην Ελλάδα, ακολουθούμενη από μια συνέχεια το 2011, το Conspiracies II - Lethal Networks. Darkfall (ακολουθούμενο από τη συνέχεια Darkfall Unholy Wars) διαδικτυακό βιντεοπαιχνίδι που αναπτύχθηκε από την Aventurine, τη μεγαλύτερη ανεξάρτητη εταιρεία παραγωγής βιντεοπαιχνιδιών στη χώρα. World Basketball Manager από την Icehole Games, η μακροβιότερη σειρά βιντεοπαιχνιδιών που αναπτύσσεται στην Ελλάδα και η πρώτη ελληνική σειρά βιντεοπαιχνιδιών που έχει δημοσιευτεί, καθώς και το πρώτο ελληνικό βιντεοπαιχνίδι που απέκτησε παγκόσμιο κοινό. The Shore από την Dragonis Games, το επιτυχημένο βιντεοπαιχνίδι περιπέτειας με μοναδική πλοκή επηρεασμένη από τον Χ.Φ Λάβκραφτ. Κυκλοφόρησε στις 19 Φεβρουαρίου 2021 και είναι διαθέσιμο σε 14 γλώσσες. The Sweet Treats Man! από τον Στάθη Τσασάκο (Stathis Tsasakos), το 2 φορές βραβευμένο βιντεοπαιχνίδι δράσης και τρόμου μικρού μήκους με μια αυθεντική πλοκή "βουτηγμένη" σε γραφικά GameBoy. Κυκλοφόρησε στις 22 Σεπτεμβρίου 2022.